CELEX: 22012D0138
Language: et
Date: 2012-07-13 00:00:00
Title: EMP Ühiskomitee otsus nr 138/2012, 13. juuli 2012 , millega muudetakse Euroopa Majanduspiirkonna lepingu XX lisa ( „Keskkond” )

8.11.2012   
            
            
               ET
            
            
               Euroopa Liidu Teataja
            
            
               L 309/20
            
         EMP ÜHISKOMITEE OTSUS
   nr 138/2012,
   13. juuli 2012,
   millega muudetakse Euroopa Majanduspiirkonna lepingu XX lisa („Keskkond”)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping”, eriti selle artiklit 98,
   ning arvestades järgmist:
   
               (1)
            
            
               Lepingu XX lisa on muudetud EMP ühiskomitee 15. juuni 2012. aasta otsusega nr 117/2012 (1).
            
         
               (2)
            
            
               Lepingusse tuleb inkorporeerida nõukogu 31. märtsi 2011. aasta määrus (EL) nr 333/2011, millega kehtestatakse kriteeriumid, mille täitmisel teatavat liiki metallimurd lakkab olemast jäätmed vastavalt Euroopa Parlamendi ja nõukogu direktiivile 2008/98/EÜ (2),
            
         ON VASTU VÕTNUD KÄESOLEVA OTSUSE:
   Artikkel 1
   Lepingu XX lisa punkti 32ff (Euroopa Parlamendi ja nõukogu direktiiv 2008/98/EÜ) järele lisatakse järgmine punkt:
   
               „32ffa.
            
            
               
                  32011 R 0333: nõukogu määrus (EL) nr 333/2011, 31. märts 2011, millega kehtestatakse kriteeriumid, mille täitmisel teatavat liiki metallimurd lakkab olemast jäätmed vastavalt Euroopa Parlamendi ja nõukogu direktiivile 2008/98/EÜ (ELT L 94, 8.4.2011, lk 2).
               Käesolevas lepingus loetakse selle määruse sätteid järgmises kohanduses:
               nõuetele vastavuse deklaratsiooni artikli 2 punkti e ja III lisa punkti 6 lisatakse sõnade „liidu tolliterritoorium” järele sõnad „või EFTA riikide territooriumid”.”
            
         Artikkel 2
   Määruse (EL) nr 333/2011 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 14. juulil 2012 tingimusel, et EMP ühiskomiteele on esitatud kõik lepingu artikli 103 lõike 1 kohased teated, (3) või EMP ühiskomitee 13. juuli 2012. aasta otsuse nr 126/2012 (4) või EMP ühiskomitee 13. juuli 2012. aasta otsuse nr 136/2012 (5) jõustumise päeval, olenevalt sellest, milline kuupäev on hilisem.
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 13. juuli 2012
      
         
            EMP Ühiskomitee nimel
         
         
            eesistuja
         
         Atle LEIKVOLL
      
   
   
      (1)  ELT L 270, 4.10.2012, lk 40.
   
      (2)  ELT L 94, 8.4.2011, lk 2.
   
      (3)  Põhiseadusest tulenevaid nõudeid ei ole nimetatud.
   
      (4)  Vt käesoleva Euroopa Liidu Teataja lk 4
   
      (5)  Vt käesoleva Euroopa Liidu Teataja lk 17